Jeg skulle have udbedret en skade på gulvafløb i kælderbadeværelse. Udbedrelsen bestod af udskiftning af gulvafløb og fliser oven på terrazzo.

En fejlmontering af gulvafløb udført af kloakmand resulterer i følgende sag:

Efter udbedring står jeg nu med følgende ringere forhold:

1. Der er ikke længere 3 centimeter fra overkant af rist til gulvniveau i tilstødende rum som bygningsreglementet foreskriver. Det var der før udbedring.

2. Der er nu kun 1 cm fald på 1,5 meter, hvilket er markant ringere end før udbedringen. 

3. Der er nu et niveauforskel gå hele 2 cm på gulvet mellem i badeværelset og gangen. Der var ikke niveauforskel før udbedring. 

Jeg står derfor nu med et udført håndværk og færdigt resultat der er under al kritik. Tænk at ALKA vil betale håndværkerne for sådant arbejde.

Jeg har følgende kritik til ALKAs taksator:

1. Taksator mener at jeg har ØNSKET fliser i stedet for blot at lade murer reparere eksisterende terrazzo. Derfor mener han at jeg bør vide at jeg ville stå med et gulv med de førnævnte kritikpunkter. Han mener at jeg har ØNSKET fliser på baggrund af håndværkernes løgne. Håndværkerne har fået overbevist taksator om dette, da de er bange for at skal komme og lave deres arbejde om og det er penge ud af deres lomme. Naturligvis.

Jeg har fra start været ligeglad om der kom fliser på eller terrazzoen blev repareret, det sagde jeg også til første mand som var ude ved mig, men han anbefalede fliser. Så fri mig for at jeg skulle have insisteret på at få fliser. Og hvad forskel gør det i det hele taget? For forholdene var således at der nemt kunne lægges fliser uden at ødelægge ovenstående 3 forhold. Men det er nemmere at fordreje historien og factsene og give kunden skylden og lade sagen afgøres på tvivlsomme udsagn. Fordi de hele handler om kroner og øre for håndværkerne (som er presset af ALKA).

2. Taksator siger han har læst sagen igennem, men forholder sig ikke til fakta om målinger af fald og forholdene før udbedringen. I hans endelige svar bruger han forkerte mål for at fordreje historien.

3. Taksator mener ikke at skal forholde sig til regler i bygningsreglementet da der er tale om en udbedring af skade. Ikke desto mindre står jeg nu med et resultat af ringere værdi ift. funktionalitet, æstetik og fremtidig modernisering. For mig at se udbedrer de en skade, men laver 3 andre skader. Hvad kunne det svare til? at en mekaniker monterer plastik-kofangere på en volvo med en forkert farvetone? jeg ved det ik, men det er i hvert fald urimeligt.

4. Taksator mener ikke det er mulig at vide om gulvafløbet er monteret for højt, til trods for at det er det jeg har talt med håndværkerne om fra start. Mureren var den som gjorde mig opmærksom på det at afløbet var monteret for højt. Han måtte nemlig klæbe, efter hans udsagn, 3 gange mere fliserklæber under fliserne omkring afløbet, end hvad forskrifterne siger. For mig at se, forsøger håndværkerne at snørre taksatoren, og taksator er dum nok til at hoppe på den.

5. Taksator mener ikke at håndværkerne har kunne gøre andet. Hvad snakker taksator om? det er nemt at sige, når man som taksator ikke forholder sig til det problem som sætter håndværkerne i problemer fra starten: nemlig at fornægte kloakmandens fejl at montere afløbet for højt. Enhver der monterer afløb ved da at højden af afløbet skal tilpasses omgivelserne. Det har han undladt, da det var nemmere at montere afløbet i den højde den nu får, efter at have tilsluttet tilløbet fra vasken i den højde som den nu kom i. Dårligt håndværk. Der skulle have været gravet mere ud for at kunne justere tilløb og afløb. Dette ville have efterladt gulvafløbet i en passende højde, for at kunne få korrekt fald og undgå niveauforskel på gulvene.

6. Taksator svarer ikke på beskeder fra mig sendt til dem gennem deres eget beskedsystem. Svartiden er på til 3 uger hvor jeg til sidst må true med at "gå videre med sagen". Svaret er at jeg skal RINGE til dem. Til trods for at taksator tidligere har bedt mig om at SKRIVE til dem via deres beskedsystem.

Følgende kritikpunkter til ALKAS hyrede håndværkere:

1. Alt alt for lang behandlingstid. Denne lille udbedring har taget over 9 måneder, hvoraf 1 måned skyldes min betænkningstid om jeg selv ville udbedre eller ej og yderligere 14 dage på at vente på levering af fliser. De resterende 7,5 måned står håndværkerne for. Jeg har været den der skulle skrive til dem og spørge hvornår vi skal videre i sagen, jeg ved ikke hvor mange gange.

2. Kloakmand laver et så lille hul i gulvet som muligt. Dette betyder, at der ikke er mulighed for justering af gulvafløbets monterede højde, da tilløbet fra vasken jo kommer i den højde den nu engang kommer i.

3. Mureren lugtede af øl da han ankom og skulle lægge fliser første gang. 

4. Mureren oplyst mig om problemet med gulvafløbets højde og undskyldte at han ikke havde stoppet arbejdet, og ventet på at kloakmand fik monteret afløbet i korrekt højde. Murer måtte vride, presse og skære for at få afløbet bedre på plads, men kunne kun ikke få justeret det nok, men fortsatte alligevel fliselægningen.

5. Mureren lavede bagfald på fliser, så vandet rendte mød døren i stedet for  mod afløbet. Dette skyldes naturligvis at gulvafløbet er monteret for højt. Men det forstår taksator ikke.

6. Efter at mureren tilkendegav fejlen med bagfaldet på fliserne, sagde han at han var nødt til at hæve gulvniveaet, grundet gulvafløbets fejlmonterede højde. Jeg svarede gentagne gange at jeg IKKE ville gå med til at der kom niveauforskel på gulvene. Dette ignorerede mureren og hævede gulvet så der kom 2 cm niveauforskel mellem gulvene.

7. Der er meget mere at skrive om håndværkerne, og det kommer i en særskilt passende anmeldelse her på trustpilot og på min egen dedikerede hjemmeside om denne sag.

Hvad ønsker jeg?
Jeg forstår at forsikringsselskaber blot skal udbedre skaden og ikke gøre forholdene bedre. Eksempelvis skal de ikke udføre vådrumsmembran, da der ikke var det før. Men de forhold som har en værdi før udbedring, helt konkret de forhold jeg nævner i starten af anmeldelsen, skal de ikke røre ved.

Jeg ønsker forholdene genoprettet.

Mit sagsnummer er 2065404.

Jeg ønsker ikke flere dårlige undskyldninger eller bortforklaringer. I skal kun kontakte mig og svare på dette indlæg hvis I vil udbedre forholdene eller give kompensation.